JayJayThrowThrow/commonwealth-wiki-mix huggingface dataset:
आय.बी.एम.

आय.बी.एम. इंटरॅशनल बिझनेस मशिन्स कॉर्पोरेशन’ ही शंभर वर्ष जुनी आहे. ही जगातील सगळ्यात मोठ्या माहिती-तंत्रज्ञान कंपन्यांपैकी एक आहे. १६ जून इ.स. १९११ रोजी विविध प्रकारच्या कार्यालयीन नोंदी ठेवण्याच्या कामापासून ते पंच कार्ड करण्याच्या व्यवसायात कंपनीने सुरुवात केली.
शोध

१९५६ साली कंपनीने मॅग्नेटिक हार्ड ड्राईव्हचा शोध लावला. इ.स. १९७१ साली फ्लॉपी डिस्क आणि इ.स. १९६० साली पहिल्यांदा बार कोडचे तंत्रज्ञान आणले. क्रेडिट कार्डासाठी चुंबकीय पट्टीचे तंत्रज्ञान आय.बी.एम.ने पहिल्यांदा जगात आणले. इ.स. १९८१ साली व्यक्तिगत वापराचा संगणक प्रथम बाजारात आणला.
भारतात या कंपनीने १९५१ साली प्रवेश केला.
संदर्भ

वर्ग:माहिती तंत्रज्ञान कंपन्या
वर्ग:बहुराष्ट्रीय कंपन्या
वर्ग:संगणक उत्पादक कंपन्या
*
बायझेंटाईन साम्राज्य

बायझेंटाईन साम्राज्य (देवनागरी लेखनभेद : बायझेंटाइन साम्राज्य, बायझेन्टाईन साम्राज्य; ग्रीक: Ῥωμανία ; लॅटिन: Imperium Romanum, इंपेरिउम रोमानिउम ;) हे भूमध्य समुद्र व नजीकच्या भूप्रदेशावर पसरलेले मध्ययुगातील ग्रीक भाषक-बहुल साम्राज्य होते. सम्राट कॉन्स्टंटाइनाने रोमन साम्राज्याची राजधानी रोम येथून कॉन्स्टॅंटिनोपल येथे हलवल्यानंतर ग्रीस हे रोमन साम्राज्याचे केंद्र झाले. पुढे रोमन साम्राज्याचे विघटन झाल्यानंतर पूर्व रोमन साम्राज्य हे बायझेंटाईन साम्राज्य म्हणून ओळखू जाऊ लागले. याची राजभाषा ग्रीक होती. याच काळात बायबलाची रचना झाली व ख्रिश्चन धर्म हा बायझेंटाईन साम्राज्याचा अधिकृत धर्म बनला. बायझेंटाईन राज्य हे आफ्रिका, मध्य युरोप, पर्शियापर्यंत पसरले होते. अनेक प्रांत या साम्राज्यात असले तरी या साम्राज्याची ख्रिश्चन धर्मीय म्हणून ओळख होती. बेलारियस व तिसरा लिओ यांसारख्या महान सेनांनीनी हे साम्राज्य विस्तारले.

इस्लामाचा उदय झाल्यानंतर इस्लामी फौजांचे पहिले आक्रमण बायझेंटाईन साम्राज्यावर झाले. त्यात त्यांना आफ्रिका व मध्यपूर्वेकडचा भाग गमवावा लागला. तुर्कांचे आक्रमण होईपर्यंत पुढील अनेक वर्षे युरोपातील भूप्रदेश बायझेंटाईन साम्राज्याने टिकवून ठेवले. दरम्यान इ.स.च्या १० व्या शतकात बायझेंटाईन ख्रिस्ती धर्माधिकाऱ्यांचे व रोमच्या ख्रिस्ती धर्माधिकाऱ्यांचे मतभेद टोकाला गेले, रोम व ग्रीसमध्ये पुन्हा एकदा दरी निर्माण् झाली. ग्रीसचे ख्रिस्ती लोक स्वतःला पारंपारिक ख्रिस्ती म्हणू लागले. बायझेंटाईन साम्राज्याचा प्रभाव ग्रीस व सभोवतालच्या देशांवर ११०० वर्षांपर्यंत राहिला. बायझेंटाईन साम्राज्याने इस्लामी आक्रमणे अनेक शतकांपर्यंत थोपवून धरली होती. परंतु सरतेशेवटी ओस्मानी साम्राज्याने कॉन्स्टॅंटिनोपलाचा पाडाव केला व ११०० वर्षांची एकछत्री सत्ता संपुष्टात आणली.
हे सुद्धा पहा

*प्राचीन रोम
बाह्य दुवे

*
विष्णूभटजी गोडसे

विष्णूभटजी गोडसे हे 'माझा प्रवास' या १८५७ च्या स्वातंत्र्ययुद्धकाळातील प्रवासानुभव कथणाऱ्या पुस्तकाचे लेखक होते. विष्णूभटजी मूळचे 'वरसई' (पेण तालुका, रायगड जिल्हा, महाराष्ट्र) येथील विद्वान होते. ते घरच्या गरिबीमुळे अर्थार्जनासाठी वरसई सोडून काशीस गेले. प्रवासात दैववशाने झाशी येथे १८५७ च्या उठावात सापडले. तेथे त्यांना झाशीच्या राणी लक्ष्मीबाईंचा आश्रय लाभला. झाशीत आश्रयास असताना झाशीच्या किल्ल्याला पडलेल्या वेढ्यात सापडल्यामुळे उठावातील घडामोडी त्यांना प्रत्यक्ष पाहता आल्या. उठावातील प्रसंगांना तोंड देत खडतर प्रवास करत विष्णूभटजी अखेरीस वरसईस सुखरूप परतले. वरसईस परतल्यावर चिंतामणराव वैद्य यांच्या सांगण्यावरून विष्णूभटजींनी उठावाच्या हकिगती लिहून काढल्या आणि वैद्यांच्या ताब्यात दिल्या. १९०६ मध्ये विष्णूभटजींचे देहावसान झाले. त्यांच्या मृत्युपश्चात्‌ १९०७ साली चिंतामणराव वैद्यांनी त्यांचे लिखाण 'माझा प्रवास' या नावाने पुण्यात प्रसिद्ध केले.
विविध आवृत्त्या

गेल्या १०५ वर्षांत अनेक संपादकांना "माझा प्रवास" ने भुरळ घातली आहे.
* १९०७: भारताचार्य चिंतामणराव वैद्य (मोडीचे देवनागरी रूपांतर).
* १९४९: न.र. फाटक, नवीन प्रस्तावनेसह. (चित्रशाळा प्रकाशन)
* १९६६: दत्तो वामन पोतदार (व्हीनस प्रकाशन)
* २००७: मृणालिनी शहा (राजहंस प्रकाशन)
बाह्य दुवे

* पुस्तक परीक्षण : एक पुस्तक-प्रवासाची कथा
----
गोडसे, विष्णूभटजी
वर्ग:इ.स. १९०६ मधील मृत्यू
डायना हेडन

डायना हेडन ( १ मे १९७३) ही एक भारतीय विश्व सुंदरी आहे. १९९७ सालच्या फेमिना मिस इंडिया स्पर्धेमध्ये फेमिना मिस इंडिया वर्ल्डचा मुकुट जिंकणाऱ्या डायनाने त्याच वर्षी सेशेल्समध्ये घेण्यात आलेल्या मिस वर्ल्ड स्पर्धेचे विजेतेपद मिळवले. ही स्पर्धा जिंकणारी डायना रीटा फारिया व ऐश्वर्या राय नंतर तिसरी भारतीय महिला आहे.
बाह्य दुवे

*अधिकृत संकेतस्थळ
*


वर्ग:भारतीय महिला मॉडेल
वर्ग:मिस वर्ल्ड विजेत्या
वर्ग:स्त्री चरित्रलेख
अंगणवाडी

अंगणवाडी ही भारतातील ग्रामीण भागात चालवली जाणारी एक महत्त्वाची योजना आहे. देशभरात एकूण १३.७७ लाख अंगणवाडी केंद्रे आहेत, तर महाराष्ट्रात १,०८,००५ अंगणवाडी कार्यरत आहेत. यामध्ये १२.८ लाख अंगणवाडी सेविका आणि ११.६ लाख अंगणवाडी मदतनीस काम करतात.
प्रतिक्षा बाबासाहेब थोरात

ग्रामीण भागात अंगणात चालणारी माहिती आणि सेवा केंद्र म्हणजे अंगणवाडी. ही एकात्मिक बाल विकास सेवा (ICDS) योजनेचा एक महत्त्वाचा भाग आहे. स्थानिक अंगणवाडी ही ICDS चा आधार आहे. या केंद्रांद्वारे महिला आणि बालक यांच्या सर्वांगीण विकासासाठी विविध सेवा दिल्या जातात. यात ३ ते ६ वयोगटातील मुलांना पूर्व प्राथमिक शिक्षण, आरोग्य, आहार आणि कुपोषण याकडे लक्ष देणे यांचा समावेश आहे. तसेच पालकांना मार्गदर्शन करणे आणि ग्रामीण महिलांना आरोग्य व आहाराबाबत जागरूक करणे हेही अंगणवाडीचे मुख्य काम आहे. अंगणवाडी केंद्रे लोकसंख्येच्या निकषांवर आधारित स्थापन केली जातात. ही केंद्रे अंगणवाडी सेविका चालवतात आणि त्यांना मदतनीस सहाय्य करतात.
भारतातील अंगणवाडी शिक्षणाची पार्श्वभूमी

भारतात अंगणवाडी शिक्षणाची सुरुवात १९व्या शतकात झाली. त्या काळात लॉर्ड कर्झन हा भारताचा व्हाइसरॉय होता. त्याच्या काळात किंडरगार्टन पद्धती देशात आली. त्याचा प्रभाव आजही प्राथमिक शिक्षणात दिसतो. १८८७ पासून शिशु शिक्षणाची व्यवस्था सुरू झाली. तेव्हा ५ वर्षांवरील मुलांना शाळेत प्रवेश मिळत असे, पण ४ वर्षांची मुलेही येत असल्याने त्यांच्यासाठी बालोद्यान पद्धतीने शिकवण्यास सुरुवात झाली. या वर्गात गाणी, गोष्टी आणि खेळ यांना महत्त्व दिले गेले.
१८९४ मध्ये मॉन्टेसरी पद्धतीची पहिली शाळा मद्रासजवळ अडयार येथे सुरू झाली. या पद्धतीचा प्रसार व्हावा म्हणून गिजुभाई बधेका आणि ताराबाई मोडक यांनी खूप प्रयत्न केले. १८९६ मध्ये मुंबई राज्यात बडोदा जिल्ह्यातील वासते गावात मॉन्टेसरी शाळा सुरू झाली. १९२५ मध्ये भावनगर येथे पहिली मॉन्टेसरी परिषद झाली आणि त्याच वर्षी गिजुभाई व ताराबाई यांनी नूतन बालशिक्षण संघ स्थापन केला. या संस्थेमुळे गावोगावी बालमंदिर आणि शिशुसदन सुरू झाले.
महाराष्ट्रातील अंगणवाडी शिक्षणाची पार्श्वभूमी

महाराष्ट्रात एकात्मिक बाल विकास सेवा योजनेची सुरुवात २ ऑक्टोबर १९७५ रोजी झाली. अमरावती जिल्ह्यातील धारणी आणि मुंबईतील धारावी या दोन ठिकाणी ही योजना सुरू झाली. बालकांचे पोषण, आरोग्य, कुपोषण कमी करणे आणि बालमृत्यू टाळणे हे या योजनेचे उद्दिष्ट होते. आज या योजनेचा विस्तार झाला आहे.
राज्यातील एकात्मिक बाल विकास प्रकल्प

प्रकल्प

*नागरी प्रकल्प: १०४

*ग्रामीण/आदिवासी प्रकल्प: ४४९
मंजूर अंगणवाडी केंद्रे

*अंगणवाडी केंद्रे: ९७,४७५

*मिनी अंगणवाडी केंद्रे: १३,०११
अंगणवाडीच्या सेवा

अंगणवाडीत खालील सहा सेवा दिल्या जातात:

*पूरक पोषण आहार
*लसीकरण
*आरोग्य तपासणी
*संदर्भ सेवा
*अनौपचारिक पूर्व शालेय शिक्षण
*आरोग्य आणि आहार शिक्षण
नागरी

*प्रकल्प स्तर: बाल विकास प्रकल्प अधिकारी

*बीट स्तर: मुख्यसेविका

*अंगणवाडी केंद्र: अंगणवाडी सेविका व मदतनीस
संदर्भ

वर्ग:शिक्षणसंस्था
राष्ट्रसंत तुकडोजी महाराज नागपूर विद्यापीठ

राष्ट्रसंत तुकडोजी महाराज नागपूर विद्यापीठ (पूर्वीचे नागपूर विद्यापीठ) महाराष्ट्रातील नागपूर शहरात आहे. ही एक मध्य भारतातील प्रमुख शिक्षण संस्था आहे. नागपूर जिल्ह्यातील व वर्धा, भंडारा जिल्ह्यातील (तसेच आजुबाजुच्या शहरातील) सर्व महाविद्यालये या विद्यापीठाशी संलग्न आहेत.
इतिहास

नागपूर विद्यापीठाची स्थापना ४ ऑगस्ट १९२३ रोजी झाली. सर फ्रॅक स्लाय हे त्या वेळेचे कुलपती होते.
* या विद्यापीठाचे संस्थापक कुलगुरू सर बिपिनकृष्ण बोस हे होते.
त्या वेळेस फक्त ६ महाविद्यालये, ९१७ विद्यार्थी व फक्त ४ विद्याशाखा या पुंजीवर हे विद्यापीठ सुरू झाले.
* एका मोठ्या कालावधीनंतर २००५ साली सुधीर मुनगंटीवार यांच्या प्रयत्नानंतर विद्यापीठाचे नाव बदलून तुकडोजी महाराज यांचे नांव देण्यात आले.
वैशिष्ट्ये

* डॉ. बाबासाहेब आंबेडकर यांच्या विचारधारेवर आधारलेला अभ्यासक्रम सुरू करणारे हे पहिले विद्यापीठ आहे.
* एका स्वतंत्र विभागाद्वारे महात्मा गांधींच्या विचारधारेवर आधारलेला अभासक्रम सुरू करण्याचे श्रेयही या विद्यापीठास जाते.
बाह्य दुवे

Nagpuruniversity.org


वर्ग:महाराष्ट्रातील विद्यापीठे
वर्ग:नागपूर
वर्ग:लाल दुवे असणारे लेख
वर्ग:राष्ट्रसंत तुकडोजी महाराज नागपूर विद्यापीठ
गाठ सिद्धान्त

गाठ सिद्धांत ही गणितातील स्थानविद्या या शाखेची उपशाखा आहे. यांत प्रामुख्याने गणिती गाठींचा अभ्यास केला जातो. त्रिमितीय युक्लिडीय अवकाश(R3)

यांत वर्तुळ समाविष्ट केल्यास गणिती गाठ तयार होते. आपण एखाद्या दोरीची दोन टोके घेऊन त्या सुटू नयेत म्हणून जशा एकत्र बांधतो, तसाच काहीसा हा प्रकार आहे. एखादी गणिती गाठीत जर सतत बदल करून दुसऱ्या गाठीच्या रूपात करता आली तर त्या दोन्ही गाठी गणितीदृष्ट्या समकक्ष आहेत असे मानतात. सोप्या भाषेत हे रूपांतर मूळ दोरी न कापता किंवा स्वतःतूनच न ओवता करण्यासारखे असावे लागते.

गाठींचे विविध रीतींने वर्णने केले जाऊ शकते. परंतु, सामान्यतः यासाठी प्रतलीय आकृत्या वापरतात. वर्णनाची एक पद्धत दिल्यास, त्याच गाठीसाठी, वर्णनाच्या अनेक पद्धती म्हणजेच आकृत्या असू शकतात. कुठल्याही दोन गाठी समकक्ष आहेत का नाही हे ओळखणे ही गाठ सिद्धांतातील प्रमुख समस्या मानली जाते. गाठ स्थिरक हा संख्यात्म वापरून गाठी वेगवेगळ्या आहेत हे ओळखता येते. गाठ स्थिरक हा कुठल्याही विशिष्ट गाठीच्या विविध वर्णनपद्धतींतही बदलत नाही.

गाठींची संकल्पना ही उच्च मितींनाही लावण्यात आली आहे. या कामात न-मितीय युक्लिडीय अवकाशात बहुमितीय गोलांचा विचार करण्यात आला आहे. हा विषय इसवी सन १९६० ते १९८० खूप अभ्यासला गेला आणि या काळात या संदर्भात महत्त्वाचे शोध लागलेत. हल्लीच्या काळात कमी मितींच्या समस्यांकडे अधिक लक्ष दिले जात आहे.

गाठ तक्ते आणि गाठींच्या समाकार तक्तीकरणाने गाठ सिद्धांतात संशोधन सुरू झाले. तक्तीकरण हे महत्त्वाचे काम असले तरी, हल्लीच्या संशोधनास नानाविध ध्येये आणि पार्श्वभूमी आहे. गाठ गट आणि एकतानी सिद्धांतातील स्थिरक यांचा अभिजात गाठ सिद्धांतात प्रामुख्याने अभ्यास केला जातो.

वर्ग:गणित

.
साहित्य अकादमी पुरस्कार

साहित्य अकादमी पुरस्कार साहित्याच्या क्षेत्रात महत्त्वाचे योगदान करणाऱ्या २४ भाषांतील साहित्यिकांना दिला जातो. साहित्यिकांमध्ये मानाचे स्थान असणाऱ्या या पुरस्काराचे वितरण दिल्ली येथे होते. एक लाख रुपये रोख आणि स्मृतिचिन्ह असे पुरस्काराचे स्वरूप आहे.

इ.स. २००८ सालचा साहित्य अकादमी पुरस्कार मराठीतील लेखक व कादंबरीकार श्याम मनोहर यांना उत्सुकतेने मी झोपलो या कादंबरीसाठी मिळाला.
इ.स. २०१० सालचा पुरस्कार सरोज देशपांडे यांना ’अशी काळवेळ’ नावाच्या, मूळ शशी देशपांडेलिखित अ मॅटर ऑफ टाइम या पुस्तकाच्या अनुवादासाठी मिळाला.
भाषा

खालील २४ भारतीय भाषांमधील योगदानासाठी हा पुरस्कार देण्यात येतो.

आसामी, इंग्रजी, उर्दू, उडिया, कन्नड, काश्मिरी, कोकणी, गुजराती, डोग्री, तमिळ, तेलुगू, नेपाळी, पंजाबी, बंगाली, बोडो, मणिपुरी, मराठी, मल्याळम, मैथिली, राजस्थानी, संथाळी, संस्कृत, सिंधी व हिंदी.
मराठीतील पुरस्कार विजेते

* मराठीसाठी साहित्य अकादमी पुरस्कार विजेत्यांची यादी
मराठी व इतर भाषांतील इ.स. २००८ सालचे पुरस्कार विजेते साहित्यिक

कादंबरीकार
* श्‍याम मनोहर - मराठी
* अशोक कामत - कोकणी
* गोविंद मिश्रा - हिंदी भाषा
* रिता चौधरी - आसामी
* विद्या सागर नाझरे - बोडो
* श्रीनिवास बी. विद्या - कन्नड
* मिथीर सेन मीत - पंजाबी

कवी
* सरतकुमार मुखोपाध्याय - बंगाली
* चंपा शर्मा - डोग्री
* ए. ओ. मेमोचोबी - मणिपुरी
* प्रमोदकुमार मोहंती - उडिया
* ओम प्रकाश पांडे - संस्कृत
* जयंत परमार - उर्दू

लघुकथाकार
* सुमन शाह - गुजराती
* श्री किरत - संस्कृत
* दिनेश पांचाल - राजस्थानी
* बादल होमबाम - संथाली
* मिलानमई पोन्नुस्वामी - तमिळ

समीक्षक
* के. पी. अप्पान - मल्याळी
* नबी आताश - काश्‍मिरी
* हिरो शिवकणी - संथाली
साहित्य अकादमीतर्फे देण्यात येणारे बालसाहित्य पुरस्कार(२०१२)

हा पुरस्कार वितरण समारंभ पुणे शहरात २० नोव्हेंबर २०१२ रोजी, लेखक आणि समाजसेवक अनिल अवचट यांच्या हस्ते झाला. त्यावेळी नऊ कथासंग्रह, चार कवितासंग्रह, दोन निबंधसंग्रह, एक विज्ञानकथा संग्रह आणि आठ अन्य बाल साहित्यासाठी योगदान करणारे लेखक पुरस्कारप्राप्त ठरले. मराठी भाषेतील लेखक बाबा भांड यांपैकी एक आहेत.

;पुरस्कार्थी (एकूण २४) :

* अयूब साबीर
* ओमप्रकाश ठाकुर
* के.एम. कोथांडम
* के. श्रीकुमार
* जगदीश लच्छानी
* दीनदयाल शर्मा
* पलक्ल भट
* पीतांबर हंसदा
* बन्सीलाल शर्मा
* बलराम बसाक
* बाबा भांड (मराठी बालसाहित्यकार)
* बाला शौरी रेड्डी
* मनझीर आशिक हरगानवी
* मनमोहन सिंहदाऊँ
* मुरलीधर झा
* योसेफ मेकवान
* रस्किन बाँड
* राम प्रसाद मोहंती
* रेड्डी राघवैय्या
* शंतनू तमूली
* शिशुपाल शर्मा
* सगोलसेम सिंह
* सुधा खरांगटे
* हरी चरण बोडो
साहित्य अकादमी सुवर्ण महोत्सवी पुरस्कार

सुवर्णमहोत्सवी वर्षाच्या निमित्ताने, साहित्य अकादमी ने भारतीय भाषांमधील अनुवादातील उत्कृष्ट काव्यरचनांसाठी खालील पारितोषिके दिली.

* राणा नायर शीख संत बाबा फरीद च्या पंजाबी मधील श्लोकांच्या अनुवादासाठी.
* तपन कुमार प्रधान स्वतःच्या ओडिया कविता कालाहांडी संग्रहाच्या इंग्रजी अनुवादासाठी
* पारमिता दास पार्वती प्रसाद बरुवा यांच्या आसामी कवितांच्या इंग्रजी अनुवादासाठी.

जीवनगौरव आणि तरुण यशासाठी सुवर्ण महोत्सवी पारितोषिक नामदेव ढसाळ, रणजीत होस्कोटे, मंदाक्रांता सेन, अब्दुल रशीद, सीतारा एस. आणि नीलाक्षी सिंग.
अधिक वाचन

साहित्यातील इतर पुरस्कार

पहा : पुरस्कार विजेते मराठी साहित्यिक ; ज्ञानपीठ ; पुरस्कार
बाह्य दुवे

अधिकृत संकेतस्थळ
संदर्भ

वर्ग:पुरस्कार
सेबास्टियाव होजे दि कारवाल्हो इ मेलो

250 px|इवलेसे|
पोंबालचा पहिला मार्के, सेबास्तियाओ होजे दि कारवाल्हि इ मेलो (; १३ मे १६९९, लिस्बन - ८ मे १७८२, पोंबाल) हा एक प्रभावी पोर्तुगीज राजकारणी व २ ऑगस्ट १७५० ते ४ मार्च १७७७ दरम्यान पोर्तुगालचा पंतप्रधान होता. त्याच्या २७ वर्षांच्या कार्यकाळामध्ये पोंबालने पोर्तुगालमध्ये मोठ्या प्रमाणावर आर्थिक सुधारणा घडवून आणल्या. १७५५ सालच्या लिस्बनमधील भूकंपानंतर हाती घेतलेल्या जलद बचावकार्याकरिता तो वाखाणला जातो.


वर्ग:इ.स. १६९९ मधील जन्म
वर्ग:इ.स. १७८२ मधील मृत्यू
वर्ग:पोर्तुगालचे पंतप्रधान
वर्ग:पुरुष चरित्रलेख
फ्रांसिस्को दि पॉला रॉद्रिगेस अल्वेस

thumb|right|250px|फ्रान्सिस्को दि पॉला रॉद्रिगेस अल्वेस
फ्रान्सिस्को दि पॉला रॉद्रिगेस अल्वेस (; ७ जुलै १८४८, ग्वारातिंग्वेता, साओ पाउलो, ब्राझील − १६ जानेवारी १९१९, रियो दि जानेरो) हा ब्राझीलमधील एक राजकारणी, देशाचा ५वा राष्ट्राध्यक्ष व दोन वेळा साओ पाउलो राज्याचा राज्यपाल होता.

१९०२ ते १९६ दरम्यान ब्राझीलच्या राष्ट्राध्यक्षपदावर असलेला रॉद्रिगेस अल्वेस १९१८ मधील अध्यक्षीय निवडणुकीमध्ये ९९.१ टक्के इतक्या मोठ्या मताधिक्याने विजयी झाला होता. परंतु राष्ट्राध्यक्षपदाची शपथ घेण्याअगोदरच तो इंफ्लुएंझाच्या एका साथीमध्ये आजारी पडून मृत्यू पावला.
बाह्य दुवे

*व्यक्तिचित्र


वर्ग:इ.स. १८४८ मधील जन्म
वर्ग:इ.स. १९१९ मधील मृत्यू
वर्ग:ब्राझिलचे राष्ट्राध्यक्ष
वर्ग:पुरुष चरित्रलेख
वहीदा रेहमान

वहीदा रहमान यांचा जन्म तामिळनाडूतील चेंगलपेट गावात 3 फेब्रुवारी १९३८ला झाला. हे गाव आता मद्रास शहराचे उपनगर आहे. त्यांनी आपली कारकीर्द तांमीळ व तेलुगू चित्रपटांपासून सुरू केली असली, तरी त्यांच्या हिंदी चित्रपटांतील अभिनयामुळे त्या लोकप्रिय झाल्या. .
वहीदा रहमान यांची भूमिका असलेले हिंदी चित्रपट

* अदालत
* अल्ल्लारखाँ
* आज की धारा
* आदमी
* आधार
* उलफ़त की नयी मंज़िलें
* एक फूल चार काँटे
* एक दिल सौ अफ़सानें
* ओम जय जगदीश
* कभी कभी
* कागज़ के फूल
* काला बाज़ार
* कूली
* कोहरा
* कौन अपना कौन पराया
* ख़ामोशी
* गर्ल फ़्रेन्ड
* गाईड
* घुँघरू
* चाँदनी
* चौदहवी का चाँद
* जस्टिस
* ज़िदगी ज़िंदगी
* ज्वालामुखी
* ज्योती बने ज्वाला
* 12 ओ क्लॉक
* तीसरी क़सम
* त्रिशूल
* त्रिसंध्या
* दर्पण
* दिल दिया दर्द लिया
* दिल का राजा
* दिल्ली 6
* धरती
* धरम काँटा
* नमक हलाल
* नमकीन
* नीलकमल
* पथ्थर के सनम
* पालकी
* प्यासा
* प्यासी आँखें
* प्रेमपुजारी
* फागुन
* बाज़ी
* बायें हाथ का खेल
* बीस साल बाद
* मकरंद
* मज़बूर
* मन की आँखें
* मन मंदिर
* मशाल
* महान
* मुझे जीने दो
* मेरी भाभी
* मैंनें गाँधी को नहीं मारा
* रंग दे बसंती
* राखी
* रूप की रानी चोरोंका राजा
* रेशमा और शेरा
* लम्हें
* लव्ह इन बॉम्बे
* वॉटर
* विश्वरूप-२
* शगुन
* शतरंज
* सनी
* सवाल
* साहब बीबी और गुलाम
* सिंहासन
* सी.आय.डी.
* सुबह ओ श्याम
* सोलवाँ साल
* स्वयम्‌
* हम दोनों
* हिम्मतवाला
वहीदा रहमान यांचे अन्य भाषांतील चित्रपट

* अभिजन (बंगाली)
* अलीबाबावु 40 तिरुदगळु (तामीळ)
* कालम्‌ मरी पोचू (तामीळ)
* चुक्कलो चंद्रदु (तेलुगू)
* जयसिंह (तेलुगू)
* 15 Park Avenue (इंग्रजी आणि बगाली)
* बंगावरु कलालु (तेलुगू)
* रोजुलु मरायी (तेलुगू)
* विश्वरूपम्‌ - 2 (तामीळ)
* सिंहासन (तेलुगू)
पुरस्कार

* वहीदा रहमान यांना गाईड (१९६५) व नील कमल (१९६८) या चित्रपटांतील अभिनयासाठी उत्कृष्ट अभिनेत्रीचे फिल्मफेअर पुरस्कार मिळाले.
* रेशमा और शेरा (१९७१) या चित्रपटासाठी राष्ट्रीय चित्रपट पुरस्कार मिळाला.
* १९७२ साली वहीदा रहमान यांना पद्मश्री पुरस्कार|पद्मश्री]] आणि पद्मभूषण या पुरस्कारांनी सन्मानित करण्यात आले.. (एकाच वर्षी दोन पुरस्कार?)
* इंटरनॅशनल फिल्म फेस्टिव्हल ऑफ इंडियाचा पहिला शताब्दी चित्रपट पुरस्कार (२०१३)
* फिल्मफेरचा आणि मुंबई फिल्म फेस्टिव्हलचा असे दोन जीवनगौरव पुरस्कार
* बंगाल चित्रपट पत्रकार संघाचा 'तीसरी कसम’ला पुरस्कार
* मध्य प्रदेश सरकारचा किशोरकुमार अलंकरण पुरस्कार (२०१८-१९)
* 53 वाँ दादासाहेब फाळके पुरस्कार
वहीदा रहमान यांच्या जीवनाविषयी आणि कारकिर्दीविषयी लिहिली गेलेली पुस्तके

* कॉन्व्हर्सेशन विथ वहिदा रहमान (मूळ इंग्रजी, लेखिका नसरीन मुन्नी कबीर) - वहीदा रहमान यांच्या प्रदीर्घ मुलाखतीचे पुस्तक. मराठी अनुवाद, ‘वहिदा रेहमान : हितगुजातून उलगडलेली’, अनुवादक मिलिंद चंपानेरकर


वर्ग:हिंदी चित्रपट अभिनेत्री
वर्ग:पद्मश्री पुरस्कारविजेते
वर्ग:राष्ट्रीय चित्रपट पुरस्कार, सर्वोत्कृष्ट अभिनेत्री
वर्ग:इ.स. १९३८ मधील जन्म
वर्ग:स्त्री चरित्रलेख
वर्ग:फिल्मफेर पुरस्कार विजेते
वर्ग:दादासाहेब फाळके पुरस्कारविजेते
औलावुर राग्नार ग्रिमसन

औलावुर राग्नार ग्रिमसन (आइसलॅंडिक: Ólafur Ragnar Grímsson; ५ मे १९४३) हे युरोपामधील आइसलॅंड देशाचे विद्यमान राष्ट्राध्यक्ष आहेत. १९९६ सालापासून सलग राष्ट्राध्यक्षपदावर असणाऱ्या ग्रिमसनने २०००, २००४, २००८ व २०१२ सालच्या पुनर्निवडणुकींमध्ये विजय मिळवला ज्यांपैकी २००० व २००८ साली ते बिनविरोध निवडुन आले. सध्या आपल्या राष्ट्राध्यक्षपदाच्या पाचव्या सत्रामध्ये असणारे ग्रिमसन आइसलॅंडचे सर्वात प्रदीर्घ काळ असलेले राष्ट्राध्यक्ष आहेत.
हे सुद्धा पहा

*जगातील देशांच्या राष्ट्रप्रमुख व सरकारप्रमुखांची यादी
बाह्य दुवे

*अधिकृत संकेतस्थळ

वर्ग:आइसलँडचे राष्ट्राध्यक्ष
वॉल्टर मॉन्डेल

thumb|right|वॉल्टर मॉन्डेल
वॉल्टर फ्रेडरिक मॉन्डेल (Walter Frederick Mondale; - :मिनीयापोलिस, मिनेसोटा, अमेरिका) हा एक अमेरिकन राजकारणी व अमेरिकेचा ४२वा उपराष्ट्राध्यक्ष होता. डेमोक्रॅटिक पक्षाचा सदस्य असलेला मॉन्डेल १९७७ ते १९८१ दरम्यान राष्ट्राध्यक्ष जिमी कार्टर ह्याच्या प्रशासनामध्ये उपराष्ट्राध्यक्षपदावर होता. त्यापूर्वी तो १९६४ ते १९७६ दरम्यान सेनेटर (मिनेसोटा राज्यातून) होता.
बाह्य दुवे

*अधिकृत व्यक्तिचित्र


वर्ग:अमेरिकेचे उपराष्ट्राध्यक्ष
वर्ग:अमेरिकेचे सेनेटर
वर्ग:डेमोक्रॅटिक पक्ष (अमेरिका) मधील राजकारणी
वर्ग:पुरुष चरित्रलेख
वर्ग:इ.स. २०२१ मधील मृत्यू
वर्ग:मिनेसोटामधील अमेरिकेचे सेनेटर
जालिंदरनाथ

श्री चैतन्य जालिंदरनाथांचा जन्म सोमयज्ञा मधून झाला आहे हस्तिनापुराचा राजा ब्रिहद्रव सोमयज्ञ करीत असताना त्या त्या यज्ञ मध्ये ऋषी मुनींनी विभूती घेण्यासाठी हाथ टाकला तर त्यात त्यांना एक मुलाचे पाय लागले व त्यांनी त्या मुलाला बाहे काढले अश्या प्रकारे चैतन्य जालिंदर नाथांचा जन्म झाला

त्याच्या जन्माची कथा अशी आहे की आदिनाथ शिव शंकराचं तिसऱ्या नेत्रात अग्नी त्या यज्ञ कुंडा मध्ये सामावला आणि त्या मध्ये अंतरिक्ष नारायणा ने प्रवेश केला त्यातून जालिंदर नाथ प्रकट झाले अग्नितून प्रकट झाले म्हणून त्यांना अग्नी देवाचे पुत्र असे म्हणतात अग्निदेवाचा प्रसाद म्हणून त्या राजाने त्याचा सांभाळ केला जालिंदर नाथ 12 वर्षाचे झोके असता त्यांचे मन संसारात त्या राजवाड्यात लागेल म्हणूनते घर सोडून निघून आले घर सोडून आल्यावर ते राणा वनात फिरत असताना ते एक वनात थांबले व त्याच वेळेस तेथे वणवा लागला व संपूर्ण जंगलाला आग लागली सगळी कडे अग्नी पसरला त्या वनव्यातून जालिंदर नाथ इकडे तिकडे पळत असतांना अग्नी देवाचे लक्ष जालिंदर नाथ वरती पडले आणि त्याच वेळेस अग्नी देवाला त्यांची ओळख पटली व त्यांनी ओळखले की हा तर आपलाच पुत्र आहे पिता पुत्रा ची भेट झाली त्या नंतर अग्निदेवाने त्यांना गुरू दत्तात्रेय याच्या कडे आणले व जालिंदर नाथांना दीक्षा द्यावी असा अनुग्रह केला । अग्नी देवाच्या म्हणण्यानुसार गुरू दत्तने जालिंदर नाथान दीक्षा दिला सर्व विद्या, मंत्र, तंत्र, सिद्धी दिल्या व बद्रीनाथ येथे तपास बसविले.

जालिंदर नाथ हे कानिफनाथ महाराजांचे गुरू आहेत

नाथांची संजीवनी समाधी बीड जिल्यातील येवलवाडी येथे आहे,

नगर-शिरूर-बीड रोड वरती रायमोहा या गावा मधून प्रवेश करून येवल वाडी येथे जाता येते


वर्ग:नाथ संप्रदाय
वर्ग:नाथ संप्रदायातील व्यक्ती
कानिफनाथ

एक प्रचंड अशी दगडाची गोटी असून तेथे गावकऱ्यांतर्फे प्रत्येक वर्षी गोवर्धन पुजा होते. तसेच या दर्यामध्ये एक ३ ते ४ मीटर खोलीचा गोसाव्यांचा झरा आहे. या झ्ऱ्याचे वैशिष्ट्ये असे आहे की हा झरा कितीही दुष्काळ पडला तरी याचे पाणी आटत नाही किंवा कमी होत नाही. परिसरातील गर्भगिरी पर्वत हा श्रावण महिन्यामध्ये पाहाण्याजोगा असतो. तसेच मढी गावामध्ये दोन छोट्या व एक मोठी बारव आहे.

फ़ाल्गुन वद्य पंचमीला (रंगपंचमीला) मढीला कानिफनाथांची यात्रा भरते. या यात्रेला साधारणतः १० ते २० लाख भाविक महाराष्ट्र, राजस्थान, गुजरात, आदी प्रांतांमधून येतात. अठरा पगड जातीचे मढी हे पंढरपूर आहे. तेथे त्यांच्या भांडणाचा न्यायनिवाडा होतो. पाडव्याच्या आदल्या दिवशी फुलबागेतील बाजार प्रसिद्ध आहे. त्याचप्रमाणे वेगवेगळ्या जातीचे गाढवाचा बाजार भरतो. मढीची रेवडी तर प्रयेकाची आवडीची आहे. पाडव्याच्या पहाटे भक्तगण कावडीने पाणी आणून नाथांच्या समाधीला स्नान घालतात व धन्य होतात.

अहमदनगरहून पाथर्डी रोडवरील निवडूंगे हे गाव ४२ कि.मी. आहे. तेथून ३ कि.मी. अंतरावर मढी हे गाव आहे. पाथर्डीहून मढी हे गाव १२ कि.मी अंतरावर आहे. मढीपासून श्री मच्छिंद्रनाथ ६ कि.मी., वृद्धेश्वर १२ कि.मी. व श्री मोहटा देवी २० कि.मी. अंतरावर आहे. दररोज नगर आणि पाथर्डी बसस्थानकामधून मढीकरिता बसेस आहे. अमावस्या, पौर्णिमेच्या वेळेस जादा बसेसची सोय आहे. त्याप्रमाणे यात्रेच्या वेळी महाराष्ट्रातील सर्व प्रमुख बस स्थानकांमधून एस.टी. बसेसची सोय केली जाते.

नाथ भक्तांची व्यवस्था करण्याकरिता कानिफनाथ गडाच्या पायथ्याशी रुमची व्यवस्था ट्रस्टने केलेली आहे. त्याचप्रमाणे भाविकांची व्यवस्था, सेवा करण्यासाठी कानिफनाथ देवस्थान ट्रस्ट मढी सदोदीत वाट पाहत आहे.

(३.३.२०१७)काल* श्री क्षेत्र मढी येथे श्री चैतन्य कानिफनाथ महाराजांच्या संजिवणी समाधीला तेल लावणे हा पारंपारिक विधी मोठ्या भक्तिभावात व उत्साहात संपन्न झाला.तत्पुर्वी दुपारी ४ वाजता ग्रामस्थांच्या व नाथभक्तांच्या उपस्थितीत नाथांच्या पादुकांचा जलाभिषेक करण्यात आला.व नंतर शंख व नगारा वाद्याच्या गजरात श्री कानिफनाथ महाराज कि जय म्हणत पारंपारिक पद्धतीत नाथांना तेल लावण्यात आले. याञेपूर्वीचा हा महत्त्वाचा विधी मानला जातो.*
तेल लागल्या नंतर गुढीपाडव्या पर्यंत मढी व निवडुंगे या गावामधे विविध व्रतबंधने पाळली जातात. यात शेतीची कामे, विवाह/वास्तुशांती ई.मंगलकार्ये, गादी व पलंगावर शयन करणे, दाढी/हजामत करणे,नवीन कामास प्रारंभ, तसेच घरामधे पदार्थ तळणे ई. कामे वर्ज्य केली जातात.ही खुप वर्षाची परंपरा आहे. सर्व ग्रामस्थांनी एकञ येवुन याञेची तयारी करावी ही त्यामागची भावना आहे.

नाथसंप्रदयाचे आद्यस्थान व भटक्यांची पंढरी म्हणुन श्री क्षेत्र मढी येथील याञा राज्यात प्रसिद्ध आहे. या याञेत अठरापगड जातीधर्माच्या समाजाला मान दिला जातो.

होळी ते गुढीपाडवा अशी १५ दिवस ही भव्य याञा असते.

॥ ॐ चैतन्य कानिफनाथाय नमः ॥
कानिफनाथ महाराज हे [नवनाथ] महाराजां पैकी एक आहेत. श्री क्षेत्र [मढी], जिल्हा अहमदनगर येथे त्यांची समाधी आहे. त्यांच्या शिष्य वर्गात [आवजीनाथ महाराज|आवजीनाथ महाराजांचा] समावेश आहे.
बाह्य दुवे

* http://www.kanifnathmadhi.org/
* http://www.devendranathmadhi.org/


वर्ग:नाथ संप्रदाय
वर्ग:नाथ संप्रदायातील व्यक्ती
वर्ग:पाथर्डी तालुक्यातील मंदिरे
वर्ग:मढी